बुधवार को डिग्री सेमेस्टर थ्री इकोनॉमिक्स की परीक्षा में प्रश्न सिर्फ अंग्रेजी में पूछे जाने का छात्रों ने विरोध किया है। अभाविप ने कहा है कि विनोबा भावे विश्वविद्यालय परीक्षा विभाग की ओर से बार-बार छात्रों को परेशान किया जाता है। अंग्रेजी के साथ ही हिन्दी में भी प्रश्न पूछा जाता है। लेकिन कई विषयों में सिर्फ अंग्रेजी में पूछे जाने पर छात्रों को परेशानी का सामना करना पड़ रहा है। छात्र नेता अमन अभिषेक ने कहा कि परीक्षा विभाग की गलती के कारण छात्रों को खामियाजा उठाना पड़ रहा है। प्रोवीसी से मिलकर इस मामले को उठाएंगे।